OpenLLM-France/wikimedia huggingface dataset:
# Julen Aginagalde

Julen Aginagalde Akizu, (Irun, 1982ko abenduaren 8a) euskal herritar eskubaloi jokalaria da. Normalean, pibote jokatzen du KS Vive Kielce taldean..
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen eskubaloian, Espainia ordezkatuz; Frantziako taldearen (urrezko domina) eta Danimarkako taldearen (zilarrezko domina) atzetik sailkatu zen Espainia.
Tokion, honako hauek osatzen zuten Espainiako taldea: Julen Aguinagalde, Rodrigo Corrales, Alex Dujshebaev, Raúl Entrerríos, Ángel Fernández Pérez, Adrià Figueras, Antonio García Robledo, Aleix Gómez, Gedeón Guardiola, Eduardo Gurbindo, Jorge Maqueda, Viran Morros, Gonzalo Pérez de Vargas, Miguel Sánchez-Migallón,Daniel Sarmiento Melián eta Ferran Solék.

## Taldeak

* Bidasoa Irun (1999 – 2006)
* Ademar Leon (2006 – 2009)
* BM Ciudad Real (2009 – 2011)
* Atletico Madrid (2011 - Gaur egun)

## Palmaresa

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Eskubaloia, gizonezkoa. |

### BM Ciudad Real

* ASOBAL liga (2010)
* ASOBAL kopa (2011)
* Espainiako Superkopa (2011)

### BM Atlético de Madrid

* Espainiako Superkopa (2011)

### Espainiar selekzioa
#### Munduko txapelketa

* Brontzezko domina 2011ko Munduko eskubaloi txapelketan

### Lorpen pertsonalak

* Jokalaririk onena ASOBAL ligan (2010)
* Piboterik onena ASOBAL ligan (2010)

## Kanpo estekak

* Datuak: Q660667
* Multimedia: Julen Aguinagalde / Q660667
* ↑ «Julen Aginagalde Akizu» olympedia.org (Ingelesez)
* ↑ "Julen Aginagalde Akizu" olympics.com (Gaztelaniaz)
# Julen Alberdi

Julen Alberdi Zinkunegi, ezizenez "Txikia IV.a" (Azkoitia, 1991ko uztailaren 21a), gipuzkoar aizkolaria da. 2019. urtean Gipuzkoako txapelduna izan zen, eta urterik onena 2022a izan zuen Urrezko Aizkora, Urrezko Kopa eta Sherpa.ai sariketa irabazita.

## Lorturiko sariak

* Gipuzkoako Aizkolari Txapelketa (3): 2019, 2023, 2024.
* Gipuzkoako Binakako Aizkolari Txapelketa (2): 2021, 2022.
* Urrezko Aizkolari Banakako Txapelketa (3): 2020, 2022, 2023.
* Urrezko Aizkolari Liga (1): 2020.
* Urrezko Aizkolari Binakako Txapelketa (1): 2022.
* Urrezko Aizkolarien Kopa (1): 2022
* Urrezko Kopa (1): 2022.
* Sherpa.ai Aizkolari Sariketa:
** Banaka (1): 2022.
** Binaka (1): 2021, 2022.

## Kanpo estekak

* Datuak: Q65953630
# Jule Hake

Jule Hake (Olfen, 1999ko irailaren 24a) Alemaniako kanoalaria da, 2024ko Parisko Olinpiar Jokoetan bi domina eskuratu zituen, zilarrezkoa eta brontzezkoa.

## Ibilbidea

2020ko Olinpiar Jokoetan parte hartu zuen emaitza aipagarririk izan ez bazuen ere. 2022tik aurrera Paulina Paszekekin batera K-2 txalupa osatu du eta Munduko txapelketan hainbat domina eskuratu dituzte. Bakarka zilarrezko domina eta brontzezkoa ere irabazi zituen 2022ko Munduko txapelketan.
Parisko Olinpiar Jokoetan K-4 kanoarekin zilarrezko domina eskuratu zuen eta K-2 kanoarekin brontzezkoa.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2024 | Paris Frantzia | 02 ! | K-4 500 m |
| 2024 | Paris Frantzia | 03 ! | K-2 500 m |
| Munduko Txapelketa ||||
| Urtea | Lekua | Domina | Kategoria |
| 2022 | Dartmouth Kanada | 02 ! | K-1 5.000 m |
| 2022 | Dartmouth Kanada | 02 ! | K-2 500 m |
| 2022 | Dartmouth Kanada | 03 ! | K-1 500 m |
| 2023 | Duisburg Alemania | 02 ! | K-2 200 m |
| 2023 | Duisburg Alemania | 03 ! | K-2 500 m |
| Europako Jokoak ||||
| Urtea | Lekua | Domina | Kategoria |
| 2023 | Krakovia-Małopolska Kanada | 02 ! | K-4 500 m |
| Europako Txapelketa ||||
| Urtea | Lekua | Domina | Kategoria |
| 2022 | Munich Alemania | 03 ! | K-2 200 m |
| 2022 | Munich Alemania | 03 ! | K-2 500 m |

## Erreferentziak

* ↑ (Ingelesez) «Canoeing K4 500m Final A Olympic Results and Live Scores | NBC Olympics» www.nbcolympics.com (Noiz kontsultatua: 2024-09-07).
* ↑ «IMAGO.» www.imago-images.com (Noiz kontsultatua: 2024-09-07).

## Kanpo estekak

* Datuak: Q107636349
# Kamera meteorologiko

Kamera meteorologikoa kamera mota bat da, paisaia eta zerua filmatzen duena eta ohiko parametro meteorologikoak transmititzen dituena: tenperatura, haizearen norabidea eta indarra, hezetasuna, presio atmosferikoa ...
Kamera meteorologikoak gero eta leku turistiko gehiagotan daude, esaterako, menditan, kostaldetan eta hirigunetan. Bideokamera konbentzional horiek (telebistako kanaletan emititzeko) edo web kamerak (Internet bidez emititzeko) sarritan panoramikoak izaten dira.

## Kanpo estekak

* Datuak: Q3333911
# Kamerlengo gaztelua

Kamerlengo gaztelua Trogir hirian dagoen gaztelua da. 1997an Trogirreko alde zaharra Gizateriaren Ondare izendatu zuen Unescok.

## Historia

Veneziako Errepublikak XV mendearen erdialdera eraikitako gaztelua da. Marin Radoj izan zen arkitektua. XIV mendeko Veriga dorrearen zabalkundea izan zen gaztelua. Izena Veneziako administrazioko ofiziala zen kamerlengoa-gatik ezarria dago.

## Kanpo estekak

* Datuak: Q3182749
* Multimedia: Kamerlengo / Q3182749
# Kamern

Kamern Alemaniako udalerri bat da, Saxonia-Anhalt estatuan. Azken zentsuaren arabera 1.202 biztanle zituen, 67,83 kilometro koadroko azaleran.

## Kanpo estekak

* Datuak: Q564292
* Multimedia: Kamern / Q564292
# Kamerun Frantsesa

Kamerun Frantsesa (frantsesez: Cameroun français) 1918 eta 1960 artean mendebaldeko Afrikan kokaturiko antzinako Nazioen Ligaren mandatu, eta, ondoren, babespeko lurralde frantses bat izan zen.
XIX. mendearen amaieran, Afrikaren banaketaren garaian, gaur egungo Kamerungo eskualdea Alemaniak protektoratu bezala aldarrikatu zuen. Lehen Mundu Gerran, frantziar eta belgikar tropek eskualdea okupatu zuten, eta, beranduago, 1922an, Britainia Handiak eta Frantziak Nazioen Ligaren mandatu bezala administratu zuten. Frantziar eskualdea Kamerun izendatu zuten, eta britainiarra bi eskualdetan banatu zuten: Ipar Kamerun eta Hegoaldeko Kamerun.
Kamerun Frantsesa herrialde independente bihurtu zen 1960ko urtarrilean, eta Nigeriaren independentzia urte horretan bertan programatu zen beranduagorako. Eztabaida batzuen ondoren (1959tik martxan egon zirenak), 1961eko otsailaren 11n plebiszitu bat egitea adostu zen. Gehiengo musulmanari esker iparraldeko eskualdeak Nigeriarekin elkartzearen alde egin zuen, eta hegoaldeko eskualdeak Kamerunekin bat egitearen alde bozkatu zuen.

## Erreferentziak

* ↑ Euskaltzaindia. (2012-03-30). 168. araua: Afrika kolonialeko toponimia. .

## Kanpo estekak

* Datuak: Q1028848
* Multimedia: French West Africa / Q1028848
# Kamerun Alemana

Kamerun Alemana (alemanez: Kamerun) Alemaniar Inperioaren kolonia bat izan zen, 1884 eta 1916 bitarte iraun zuena. Gaur egungo Kamerun hartzeaz gain, beste herrialde batzuen zati batzuk ere hartzen zituen: Gabon eta Kongoko iparraldeko lurraldeak, Afrika Erdiko Errepublikako mendebaldearen puska bat, Txadeko hego-mendebaldea eta Nigeriako ekialdeko zatiak.

## Erreferentziak

* ↑ Euskaltzaindia. 168. araua: Afrika kolonialeko toponimia. .

## Kanpo estekak

* Datuak: Q668294
* Multimedia: German Cameroon / Q668294
# Kamerun mendia

Kamerun mendia edo Fako (ingelesez: Mount Cameroon edo Cameroon Mountain; frantsesez Mont Cameroun) Kamerungo sumendi aktiboa da, Gineako golkoaren ondoan kokaturik dagoena. Eskualdean Mongo ma Ndemi du izena (euskaraz: "Handitasunaren mendia").

## Geografia

Kamerungo sumendi-lerroan kokatzen da, Nyos aintzira eta Gineako golkoan dauden Bioko, Principe, São Tomé eta Annobon uharteekin batera. Azken erupzioak 1999ko martxoaren 28an eta 2000ko maiatzaren 28an jazo ziren.

## Igoera

Nahiz eta Kamerun mendia Afrikako sumendirik handienetariko bat den, gailurra ailegatzera erraza da. Izan ere urtero ospatzen den Mount Cameroon Race of Hope lasterketaren txapedunak 4½ ordutan egiten du.
Mendia igotzeko lehenbiziko europarra Joseph Merrick misiolaria izan zen, 1840ko hamarkadan. Geroago, Mary Kingsley esploratzaile ingelesa igo zen; 1897ko Travels in West Africa liburuan azaldu zuen igoera.

## Kanpo estekak

* Datuak: Q190562
* Multimedia: Mount Cameroon / Q190562
# Kamerun eta Nigeria arteko muga

Kamerun eta Nigeria arteko muga estatu bien arteko muga internazionala da. 1.975 kilometroko luzera du eta iparraldetik Txadekin duten tripuntutik hegoalderaino- Ozeano Atlantikoaraino- doa. Haren trazadura 1913ko anglo-alemaniar itun baten emaitza da (Nigeria britainiarren mende zegoen orduan, eta Kamerun alemaniarren mende), bai eta, hasiera batean, Frantziak eta Erresuma Batuak, potentzia kolonialek, eta independentziaz geroztik, Kamerunek eta Nigeriak egindako berrikuspenen emaitza ere.

## Muga-auziak

Tentsioak luzaroan egon dira bi Estatuen artean beren mugari dagokionez, arazo ekonomikoengatik (Bakassiren hidrokarburoak) eta barne-segurtasunagatik (bereziki, Nigeriak hego-ekialdean mugimendu matxinatu bati aurre egin behar diolako eta aldizka erasoaldi armatuak egiten zituelako Kamerungo lurraldean).
Desadostasun nagusia Bakassi penintsulan dago (1.000 km², gutxi gorabehera), baita atxikitako lurralde-uretan ere, hidrokarburo askoko lurzorua baitute. Nigeriak 1975ean Marouko akordioaren bidez Kamerungo subiranotasuna Bakassirekiko onartu zuen, baina aurrerantzean Nigeriako gobernuak akordio hori salatu zuen, penintsula zenbait alditan militarki okupatu arte. 2002ko urriaren 10ean Nazioarteko Justizia Auzitegiak egindako epaiketa baten ondorioz Kameruni Bakassi egotzi zioten. Nigeriako agintariek epaiketa hori aplikatzea onartu zuten azkenean, eta 2008ko abuztuaren 14an penintsula Kamerunera itzuli zuten.
Beste auzigaia Txad aintzira zen, Darak uhartea bereziki. Kamerunen ikuspuntutik, 1919ko adierazpen frantziar-britainiar baten bidez ezarri zen muga (Milner-Simon adierazpena), eta Nigeriaren ikuspuntutik, berriz, mugaren mugaketa etenda geratu zen. 2002ko urriaren 10eko ebazpenean, NJAk erabaki zuen Frantziaren eta Britainiaren arteko deklarazioek ondo mugatzen zutela Kamerun eta Nigeriaren arteko muga Txad aintziraren eskualdean, eta ondorioztatu zuen eztabaidatutako eskualdearekiko subiranotasuna Kamerunena zela.

## Erreferentziak

* ↑ (Ingelesez) CIA World Factbook – Cameroon. .

## Bibliografia

* Halirou Abdouraman, «Le conflit frontalier Cameroun-Nigeria dans le lac Tchad : les enjeux de l’île de Darak, disputée et partagée», Culturas Conflictos, 72, 2008, 57-76. orr.
* Kengne Fodouop, «La contrebande entre le Cameroun et le Nigeria», Cuadernos de ultramar, 1988, 161, 5-25. orr.
* Saibou Issa, Ethnicité, frontières et stabilité aux confins du Cameroun, du Nigeria et du Tchad, Editorial L'Harmattan, París, 2012, 151. orr. (ISBN 9782296990517)
* André-Hubert Onana Mfege, Le Cameroun et ses frontières: Une dynamique géopolitique complexe, Editorial L'Harmattan, 2005, 286. orr. (ISBN 9782296379459)
* André-Hubert Onana Mfege, Cameroun, Nigeria, ONU : entre la force de la palabre et la primauté du droit, Editorial L'Harmattan, 2011, 226. orr. (ISBN 9782296561588)
* Zacharie Ngniman, Nigeria-Camerún la guerra permanente ?, Ediciones CLE, Jaunde, 1996, 173. orr.

## Kanpo estekak

* Datuak: Q3089050
* Multimedia: Cameroon-Nigeria border / Q3089050
# Kamerungo bandera

Kamerungo bandera :
| Erabilera | |
| Proportzioa | 2:3 |
| Erabakia | 1975eko maiatzak 30a |
| Koloreak | Berdea Gorria Horia |
Kamerungo bandera zabalera bereko hiru errenkada bertikalez osatua dago, berdea mastatik gertuen dagoena delarik, gorria erdikoa eta horia mastaren adarretik urrutien dagoena. Gorri koloreko errenkadaren erdian hori koloreko izar bat dago. Kolore konbinaketa hau panafrikanismoaren koloreetatik dator, eta diseinua Frantziako banderatik egokitua da.
Erdiko gorri koloreko errenkadak batasuna irudikatzen du, eta errenkada horren erdian dagoen izarra "batasunaren izarra" bezala ezagutzen da. Hori kolorekoak herrialdearen iparraldeko sabana eta eguzkia irudikatzen ditu, berde kolorekoak herrialdearen hegoaldeko oihanak irudikatzen dituen bitartean.
Kamerungo lehen bandera 1957an oraindik Frantziaren lurralde zenean onartu zuena da, berde, gorri eta zuri koloreko hiru errenkada bertikal zituena. Bandera hau independentziaren ondoren mantendu zen, 1960ko urtarrilak 1ean. Britainiar domeinupean zegoen Kamerungo zatiak herrialde berrira itzultzea erabaki zuenean, mastaren ondoan hori koloreko bi izar gehitu ziren 1961eko urriak 1ean, bi lurralde federalak irudikatzen zituztenak, frantziarra eta britainiarra. Egungo bandera, azkenik, 1975eko maiatzak 30ean onartu zen, garai horretan Kamerun estatu bateratu bihurtu zelarik.

## Kanpo estekak

* Datuak: Q159872
* Multimedia: Flags of Cameroon / Q159872
# Kare-esne

Kare-esnea paretak zuritzeko eta harriak edo adreilu-ilarak lotzeko erabiltzen den kare hil eta urezko nahasketa.

## Kanpo estekak

* Datuak: Q378312
* Multimedia: Limewash / Q378312
# Kareaga dorretxea

Kareaga dorretxea (herri hizkeran Karia) Markina-Xemeingo (Bizkaia) etxe gotortua da.

## Kokapena

Kareaga dorretxea (edo hobe esanda haren hondakinak, aurri egoera oso aurreratuan baitago) Markina-Xemeindik Durangorantzko errepidea hartuta, herritik atera eta Kareaga izeneko industrialdearen bazter batean ikus daitezke (2011 urtera arte futbol zelaia egon zen lekuan).

## Historia

Kareagatarren aipuak 1353 urtean badaude ere, leinu gerren testuinguruan, dorretxearen lehen erreferentziak XVI. mendekoak dira. 1639an Catalina Kareagak Pedro Fernandez de Mugartegiri saldu zion 10.500 dukatetan. Honen seme Nicolasek, edo hauen ondorengoek guztiz erreformatu zuten XVII. mendean. 1796ean jabea Pedro Valentin Mugartegi zen. 1991ean, berriz, Markina-Xemeingo Udalarena zen, eta Jose Mari Urkidi bizi zen bertan.

## Ezaugarriak

Kareaga landa-jauregi barrokoa da, Erdi Aroko dorre baten gainean egina.
Karratu formako oina du, eta 3 solairu zituen. Sarrera bi zituen, bata fatxada nagusian eta bestea atzekoan (harrizko eskailera batekin; agian jatorrizko dorrearena). Baoak ateburu zuzenekoak ziren. Dorrearen hormak harlangaitzezkoak ziren nagusiki, harlanduak ertzetan eta beheko solairuko baoetan erabili zirelarik.
Atxekitutako eraikin bat zuen, adreiluz egina.

## Egoera

Kareaga dorrea utzia dago aspalditik, eta 1990eko hamarkadatik aurrera hormen zatirik handiena erori da. Babesteko neurriak proposatu diren arren, eraikina aurri egoeran dago.

## Erreferentziak

* 1 2 3 «Torre Kareaga - CastillosNet» www.castillosnet.org (Noiz kontsultatua: 2020-01-06).
* ↑ «Kareaga dorrea. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2020-01-06).
* ↑ Markina-Xemeingo Kareaga IIIko 41. industria-areaurbanizatzeko programari eta eremuarenbirpartzelazio eta urbanizazio-proiektueihasierako onespena. (Noiz kontsultatua: 2020ko urtarrilaren 6a).
* ↑ Urizar Rementeria, Hiart. (2012). Las guerras de bandos en Markina: una aproximación. .
* ↑ Torre de Careaga. (Noiz kontsultatua: 2020ko urtarrilaren 6a).
* ↑ Zubikarai, Augustin. (1991). Markina-Xemein II. Autoedizioa.
* ↑ Markina-Xemein. (Noiz kontsultatua: 2020ko urtarrilaren 6a).
* ↑ Blogak.eus. «JASANGARRITASUN ETA HAZKUNDE OREKATU BATEN ALDE, PLAN OROKORRAREN HASIERAKO ONARPENARI EZARRITAKO ALEGAZIOAK» blogak.eus (Noiz kontsultatua: 2020-01-06).
* Datuak: Q65562268
* Multimedia: Markina-Xemein / Q65562268